Վարդան Պետրոսյանը մեր միակ դերասանն ու միակ արվեստագետը չէ, ու նրանից չեն կախված մեր մշակութային կյանքն ու դաստիարակությունը: Կարող ենք նաև այսպես մտածել: Ոչ, չենք կարող, անգամ եթե շատ մակերեսորեն դատենք: Ի՞նչ է, մենք այդքան հարու՞ստ ենք, որ մեզ նման շռայլություն թույլ տանք: Կորցնենք նրան՝ ու հաշվենք, թե քանի ճշմարիտ արվեստագետ մնացին: Իսկ նրա տեսակի՞ մեջ: Ու հիմա դժվար է ասել` ինչքան ժամանակ կերազենք մեկ դերասանի թատրոնի մասին: Մանավանդ որ երազելու տեղեր շատ ունենք: Մենք կորցնում ենք հերթով ու ամեն մեկին՝ տարբեր ճանապարհով: